Nu kan du få orgasmer med din iPhone
Den digitale tidsalder er for alvor rykket helt ned i trusserne. Med den lille gadget OhMiBod kan din kæreste være på ferie i Spanien og give dig orgasmer hjemme i Danmark…
Vi lever for alvor i en digital tidsalder, hvor afstand intet betyder. Heller ikke seksuelt takket være en nyskabende gadget, der med et trylletryk fjerner en del af ulemperne ved langdistanceforhold. Eller bare øger spændingen, når du er ude, og han må blive hjemme.
Vibratoren OhMiBod Blue Motion er netop landet på hylderne hos sexlegetøjsbutikkerne, klar til at servicere alle med en seksuel puls. Og en iPhone.
Uden tilkøb i App-store har OhMiBod i sig selv en rækkevidde på op til otte meter, hvilket kræver, at I leger på den samme postadresse. Men ved tilkøb kan rækkeviden i princippet øges i det uendelige, og orgasmen kan leveres på tværs af landegrænser og endda kontinenter.
Og hvad kan det så, det summende ”trusseindlæg”, ud over at tilfredsstille app-fetichister (læs: mænd med kløe i hightech-fingrene)?
Tja, til en start kan det kun noget, hvis I hver har en smartphone og har downloaded app’en, der udgør hele forbindelsesleddet mellem den, der styrer, og den person, der styres mod orgasmen. Nå ja, og hun har den lille vibrator i trussen. Er det på plads, åbner en næsten vild verden af erotisk leg sig.
Den lille gadget har ifølge producenten fem funktioner, der kan eksperimenteres med:
- Touch sender de fingerspidsbevægelser, der foretages på mobilens skærm, videre til vibratoren i hendes trusser.
- Tap & Record optager fingrenes tryk på skærmen, så brugerne selv kan designe vibrationsmønstre og gemme dem.
- Wave intensiverer vibrationerne, når iPhonen f.eks. tiltes til vandret stilling.
- Og endelig er der voice, hvor man kan optage en op til 60 sekunder lang lydfil. Her omdannes det, han f.eks. siger, til vibrationer i OhMiBod, så du kan stønne ”Oh, my God!”
... Med mindre du er i byen, for så har du muligvis et forklaringsproblem.